[{"text_idx": "#000000", "text": "Madise aasta 2022 kokkuvo\u0303te (14)"}, {"text_idx": "#000001", "text": "Rikkaks Saamise O\u0303pik ehk Raha-Jaagu kultusteose u\u0308levaade\nMiks pidevad o\u0303ppijad hindavad ko\u0303ik 5-tunni reeglit\nParema juhtimise poole: Eneseareng, keskendumine tugevustele ja vigade aktsepteerimine"}, {"text_idx": "#000002", "text": "Rahvaspordi viimased vagunid ja\u0308a\u0308vad investeerimises rongi alla, ka pa\u0308iksepaneelides"}, {"text_idx": "#000003", "text": "Selline aasta oli, et ei tahagi kokku vo\u0303tta \u2013 las ta kestab veel onju? Kui 2021 ko\u0303ik reivisid na\u0308pud pu\u0308sti ja vile suul vhu\u0308u\u0308t-vhu\u0308u\u0308t Nancy hiti saatel: \u201cNu\u0308u\u0308d ja\u0308lle riskin sest ... (tean? pigem ei?), siis va\u0308hemalt aasta lo\u0303puks on lauluru\u0308tmid teised. Pleilistides tegid vo\u0303imsa tagasituleku 42GO aegumatu hitt \u201cPapahh-papahh, meil on va\u0308ikene krahh!,\u201d Jan Uuspo\u0303llu \u201cEestimaa on vo\u0303lgu!\u201d Toe Tagi \u201cPankrott\u201d ning kindlasti 5 Miinuse \u201cIga pidu saab u\u0308kskord la\u0308bi\u201d ja \u201cMis sa tegid?\u201d Nagu u\u0308tlesid 90ndatel otsutavamad ha\u0308rrad: \u201cPauk muutub, jutt ka\u0308ib!\u201d vo\u0303i klassikud \u201cjumal plaanib, mina naeran!\u201d"}, {"text_idx": "#000004", "text": "Portfelli va\u0308a\u0308rtuse muutust aasta jooksul saaks kirjeldada ainult serbohorvaadi vo\u0303i vene keeles, aga kuna neid eriti ei oska, siis vist ja\u0308a\u0308bki kokkuvo\u0303te siiamaale... Numbrite keeles ja\u0308a\u0308b langus u\u0308le 60% kanti, raamatupidaja ta\u0308psemate numbrite kallal alles tegutseb. Ettevo\u0303tete tulemused olid mo\u0303nevo\u0303rra paremad. Eks mo\u0303nel on langus (Promoty), aga enamus suuremaid positsioone on kasvatanud a\u0308ri mahte aastaga 50-150%. Liiga pikalt ei saa tulemused ja aktsiahinnad ka eri teed minna."}, {"text_idx": "#000005", "text": "Aasta alguses sai jaanuaris o\u0308eldud, et mu\u0308u\u0308sin bo\u0308rsiaktsiad, juunis kinnisvara ta\u0308iuslikku tormi esimeste seas va\u0308lja nimetatud. Midagi justkui sai ette na\u0308htud. Kuidagi ikkagi enda kasvuettevo\u0303tteid ei va\u0308hendanud, kuigi loogiline oli, et ka need koos ko\u0303igega pihta saavad, isegi oluliselt madalamatelt hinnatasemetelt. Eks meil ko\u0303igil on teatud pimekoht vo\u0303i roosad prillid enda investeeringute suhtes, positsioon ra\u0308a\u0308gib, va\u0308iksel ma\u0308a\u0308ral armume a\u0308ra investeeringutesse (mis mingi maani on mo\u0303istlik). Nojah, seekord la\u0308ks nii, mis seal ikka. Vaadates First Northi fu\u0308u\u0308siliste toodete 5-15x kordajaid (Saunum, Airobot, J. Molner jne), mis enne langust olid 15-25x, siis seal ju lausa lust ja lillepeo kordajad ka praegu ja tuleb lihtsalt ettevo\u0303tteid sinna u\u0308le viia, oleks lihtne konservatiivne 100% to\u0303us olemas Funderbeami 1,5-3x kordajatelt. Funderbeamis oli ka aasta alguses valuatsioonid juba madalamad kui First Northil ta\u0308na on. Teisest ku\u0308ljest ega oluliselt ei saagi siin varaklassis turgu ajastada piiratud likviidsusega ja ega ajastamise va\u0308a\u0308rtus u\u0308ldiselt ka erinevate uuringute ja\u0308rgi tootluse lisa ja o\u0303nne o\u0303uele va\u0308ga ei too."}, {"text_idx": "#000006", "text": "U\u0308ks va\u0308heseid positiivseid asju oli Stebby exit, millega sain ligi 3x tootlust ja \u20ac50k kanti kasumit lukku, vo\u0303imendust alla to\u0303mmata. Abiks ikka, eriti sellisel aastal. Fractory eest tehti ka pakkumine, juba mitmed ixid oli, aga pigem madalal hinnal ja ja\u0308tsin vastu vo\u0303tmata."}, {"text_idx": "#000007", "text": "Funderbeami koha pealt oli selgelt ka varem ohuma\u0308rke na\u0308ha, ei suudetud Singapuri, Skandinaaviat, UK\u2019d, Balkanit ka\u0308ima to\u0303mmata, aga no et ainus toimiv Eesti turg ka ta\u0308iesti a\u0308ra antakse tu\u0308hja koha pealt, seda oli raske ette na\u0308ha. Seeto\u0303ttu on ka raske no\u0303ustuda Restardi aastalo\u0303pu saate ja\u0308reldustega, et tunnevad ha\u0308sti teemat ja justkui oleks olnud Funderbeamil UKs ebao\u0303nne. Ebao\u0303nn ta\u0308hendab ikkagi, et strateegia to\u0308o\u0308tab ja ettevo\u0303te annab endast toimiva playbookiga eesma\u0308rgi nimel ko\u0303ik, lihtsalt mingi endast so\u0303ltumatu aspekt rikkus a\u0308ra. Selgelt ju ei ja\u0308a\u0308nud u\u0308kski neist turgudest va\u0308lise blokkeri taha. Ega enam peale 2021 esimest poolt sinna u\u0308htegi ei viinud ka ja paar aastat tagasi polnud FNi vo\u0303imalikust edust veel haisugi."}, {"text_idx": "#000008", "text": "Nu\u0308u\u0308d tulebki uuel aastal keskenduda ettevo\u0303tete Funderbeamist va\u0308lja aitamisele. Enne on va\u0308ga raske mingitki to\u0303usu ka seal na\u0308ha, va\u0308ga va\u0308hesed julgevad-tahavad sinna depoda peale isegi kui mo\u0303ni ettevo\u0303te meeldib. Paljud va\u0308ljuks esimese pisikese to\u0303usu peale, pettumust on palju. Ongi vaja, et ja\u0308a\u0308 liikuma saaks paisu tagant, eelistatavalt muu hulgas isegi mo\u0303ni suur nt Silen nt First Northile la\u0308heks ja sealsete kordajate peale to\u0303useks. See oleks selgelt win-win-win ko\u0303igile osapooltele, ka Funderbeamile, millel uue dealflow huvides pole sugugi kasuks ku\u0308mned pettunud ettevo\u0303tted ja tuhanded pettunud investorid."}, {"text_idx": "#000009", "text": "Mo\u0303ned mo\u0303tted ja o\u0303ppetunnid edasiseks kaasa:"}, {"text_idx": "#000010", "text": "Kas hajutada teistesse varaklassidesse? Vaadates siin Jaagu, Oolo, Liivama\u0308e, Mihkel Kuke jne tulemusi viimane aasta, kellel plussi ja\u0308i u\u0308ldse (va\u0308ga ko\u0303va, ainult kiitus!), siis kindlasti on mo\u0303istlik ju? Enamus investoritel kindlasti ongi, kasv ongi riskantne ja u\u0308ks keerulisemaid varaklasse ja kasvuettevo\u0303tted vo\u0303iks pigem olla 10-20% portfellist. Samas mulle sobib siin varaklassis olla. Pigem pikas perspektiivis saan paremat tootlust + optsioonivo\u0303imendus annab oma lisa. Mulle ko\u0303ikumised sobivad. Parem likviidsuspuhver ja siis on langused rohkem nagu vo\u0303imalused."}, {"text_idx": "#000011", "text": "Tehnoloogia paneb tulevikuski ja\u0308tkuvalt majanduskasvust kiiremini, pidid startupid ju lausa 30% juurde majandusest kasvama senise 3-5% pealt samas kui traditsiooniline majandus ja kinnisvara la\u0308hevad pigem majanduskasvu tempos. Pigem saan ja\u0308tkuvalt ikkagi va\u0308ga heal tasemel dealflowle ligi. Nii et ha\u0308sti hoitud munade strateegia vo\u0303iks edaspidigi to\u0308o\u0308tada"}, {"text_idx": "#000012", "text": "Rahastusturg kukkus Eestis tagasi aastasse kusagil 2016-18, aga ka enne seda kasvasid siin u\u0308kssarvikud ja startupid kenasti. Raha ikkagi jagub ja saab ka va\u0308iksema eelarvega isegi ja\u0308tkusuutlikumalt kasvada. Lihtsalt see 2020-21 eufooria ja helikopteri raha aeg tasub a\u0308ra unustada, aga ku\u0308ll ka rahastusturg ja hinnatasemed jo\u0303uavad paari aastaga ajaloolise keskmise kanti tagasi koos majanduse ja kindluse taastumisega."}, {"text_idx": "#000013", "text": "SaaS startuppe pigem ei puutu enam mitmel po\u0303hjusel: 1) ei saa parimale dealflowle ligi, see la\u0308heb superfounderitele ja fondidele. 2) U\u0308li konkurentsitihe praeguseks ka Euroopas. 3) Edasi on realistlikus konkurentsis ja teatava eduvo\u0303imalusega pigem ainult ex-unicorn tiimid nagu Lightyear, Klaus, Pactum, Gru\u0308nfin jne, millel tiim, mu\u0308u\u0308k, toode, turundus, investorite kaasamine maailmatasemel, areng kordades kiirem. Neil pusletu\u0308kid jooksevad ise kokku, selle asemel et ko\u0303ik peab jooksvalt ise va\u0308lja mo\u0303tlema esimest korda ja ko\u0303ik palju rohkem aega vo\u0303tab. 4) Enamus suuremad valupunkte juba SaaS startuppidel lahendatud ja va\u0308he ja\u0308rel vo\u0303imalusi/nishe, kus vana majanduse ettevo\u0303tetelt kommi a\u0308ra vo\u0303tta, vo\u0303istlus ka\u0308ib suurte edukate startuppidega nu\u0308u\u0308d. Va\u0308ike Taavet ei kipu suurest Taavetist (piisavalt palju) nutikam olema tihti, vanalt mugavalt Koljatilt oli lihtsam turgu vo\u0303tta. U\u0308ks huvitav lubav ex-Veriff tiim ka\u0308is viimasel aastal la\u0308bi, kellel pa\u0308ris mahlased kalkunid katusel, aga pigem neid tuleb va\u0308ga harva edaspidi minuni. AI ja rohetech on ja\u0308rgmised vo\u0303imsad kasvusuunad, mul vo\u0303imalus pigem rohetechis."}, {"text_idx": "#000014", "text": "La\u0308hen vastuvoolu ja keskendun riistvarale. Konkurentsi va\u0308hem, pigem saan ligi ja\u0308rgmistele Cleveronidele, Ampleritele, Grab2Godele ligi. Ja\u0308tkuinvesteeringute kaasamine tuleb veel muu hulgas la\u0308bi mo\u0303elda, riistvarast huvitatud fondid a\u0308ra kaardistada. Niimoodi Funderbeami lo\u0303hkise ku\u0308na ees olla enam ei taha, et raskel ajal pea vo\u0303imatu kaasata. O\u0303nneks ka First Northil tundub, et laiemale ringile riistvara la\u0308heb peale. O\u0308eldakse ku\u0308ll, et hardware is hard, aga ka hiljem konkurentsi on oluliselt va\u0308hem ning Cleveron ja Comodule on olematute investeeringutega jo\u0303udnud mitmeku\u0308mnemilliste ka\u0308iveteni. Paljud SaaS startupid Eestis sama saavad o\u0308elda? Eduni on mitmeid teid ja ka va\u0308iksema kapitaliga vo\u0303imalik."}, {"text_idx": "#000015", "text": "Funderbeami risk minimaalseks viia portfellis. See ei ta\u0308henda nu\u0308u\u0308d uisapa\u0308isa mu\u0308u\u0308ki siit hinnatasemetelt, mis tihti privaadist juba soodsam. Pigem ettevo\u0303tete va\u0308lja aitamist, mujalt kaasata aitamist, kasumlikuks jo\u0303udmist."}, {"text_idx": "#000016", "text": "Ja\u0308rgmise buumi ajal tekitan endale likviidsuspuhvri 10-15% kapitalist. Laenupo\u0303hise vo\u0303imenduse asendan omakapitali vo\u0303imendusega, kaalun ja kaardistan erinevaid variante tulevikuks. Valus on laenuga auku kukkuda ja eriti kui pole likviidsust u\u0308liha\u0308id vo\u0303imalusi a\u0308ra kasutada."}, {"text_idx": "#000017", "text": "Edaspidi reegliks suurusja\u0308rgus startupi 50m valuatsiooni juurde jo\u0303udmisel plaanin ligi viiendiku vo\u0303rra positsiooni va\u0308hendada uute vo\u0303imaluste jaoks ja paarisaja kandist veel sama palju. Oleks Amplerit nt nii mu\u0308u\u0308nud, oleks seis parem."}, {"text_idx": "#000018", "text": "Ega siin uusi kaasamisi enne kokku viia ei o\u0303nnestu va\u0308ga kui pole Funderbeami ja\u0308relturule ja\u0308a\u0308nud ettevo\u0303tete hinnad otsustavamalt hakanud u\u0308les to\u0303usma."}, {"text_idx": "#000019", "text": "Siia lisandub veel PayQini, Jeff Appi, Fractory osad vo\u0303i konverteeritavad vo\u0303lakirjad. Kokku Funderbeami va\u0308liseid kasvuinvesteeringuid suurusja\u0308rgus \u20ac300-350k eest viimase vooru vo\u0303i viimaste tehingute hindade juures (st pole pa\u0308ris 2021 hindadega, oluliselt konservatiivsemalt, nt Cleveron \u20ac400 juurest). Teisest ku\u0308ljest tasandab seisu ligi 200k laenu."}, {"text_idx": "#000021", "text": "Madise veebruar 2018 kokkuvo\u0303te (10)"}, {"text_idx": "#000023", "text": "Miks pidevad o\u0303ppijad hindavad ko\u0303ik 5-tunni reeglit (1)"}, {"text_idx": "#000025", "text": "Madise november 2022 kokkuvo\u0303te (27)"}, {"text_idx": "#000026", "text": "Madise september-oktoober 2022 kokkuvo\u0303te (47)"}, {"text_idx": "#000027", "text": "Madise juuli-august 2022 kokkuvo\u0303te (18)"}, {"text_idx": "#000028", "text": "Rahvaspordi viimased vagunid ja\u0308a\u0308vad investeerimises rongi alla, ka pa\u0308iksepaneelides (26)"}, {"text_idx": "#000029", "text": "\u201cMadise aasta 2022 kokkuvo\u0303te\u201d on saanud 14 vastust"}, {"text_idx": "#000032", "text": "Va\u0308etist on viimastel aastatel venti lennanud nii palju, et vo\u0303iks lo\u0303puks paremini minna ku\u0308ll!"}, {"text_idx": "#000033", "text": "Va\u0308hemalt ei ole 2023 uudisku\u0308nnist raske u\u0308letada: "}, {"text_idx": "#000035", "text": "Siin jah suurim error see, et kui Sa ennustasid ette kv languse ja intresside to\u0303usu, siis oleks pidanud ilmselt ka arvestama, et kahjumis kasvufirmad saavad veel hullemini lutti. Aga noh, uuel aastal uue hooga!"}, {"text_idx": "#000036", "text": "Eks ta ole. Va\u0308ikse bloki pani ka see ette, et kui FN olid asjad 10-25x ka\u0308ivet ja enda omad seal 3-5x ning olid juba oluliselt langenud. Ega nt kv puhul ka kui on endal va\u0308ga ok asjad portus ja saad mu\u0308u\u0308a pmst 1/3 turuhinna pealt, siis ka\u0308si va\u0308ga ei to\u0303use. Mis seal ikka, ajastamine on ku\u0308sitav tegevus enivei. Ku\u0308ll mingi hetk taastub ja turu to\u0303usufaasis vo\u0303iks turust kiiremini to\u0303usta ja\u0308lle."}, {"text_idx": "#000038", "text": "Eks ta IPOga sarnases mahus kulusid (sh ajalist) tooks. Ettevo\u0303tetel on selgelt ja\u0308rjest kasvav huvi, kuivo\u0303rd Funderbeam ise seal kaasamistest sisuliselt loobus."}, {"text_idx": "#000039", "text": "On aimu, millal Ampleriga kauplemine taasavatakse?"}, {"text_idx": "#000040", "text": "Kuulda olnud, et lepinguid veel advokaadid po\u0302rgatavad edasi-tagasi. Ettevo\u0303te ise andis eelmises kuukokkuvo\u0303ttes mo\u0303ista, et jaanuari jooksul vo\u0303iks korda saada. Eks na\u0308is, kui veebruari keskpaigaks korras, siis veel ok, loodetavasti ikkagi see kuu juba.\nTa\u0308nud. Vaatasin, et Curt tellimusaeg juba 14.04, a\u0308kki saaks seda kah kiirendada. Muidu hooaeg ja\u0308lle aiataga."}, {"text_idx": "#000041", "text": "Kuulda olnud, et lepinguid veel advokaadid po\u0302rgatavad edasi-tagasi. Ettevo\u0303te ise andis eelmises kuukokkuvo\u0303ttes mo\u0303ista, et jaanuari jooksul vo\u0303iks korda saada. Eks na\u0308is, kui veebruari keskpaigaks korras, siis veel ok, loodetavasti ikkagi see kuu juba."}, {"text_idx": "#000043", "text": "Panin FB ettevo\u0303tetest, kellel on 2022 aasta ka\u0308ive teada va\u0308ikse listi: palju ka\u0308ive kasvas, mis on Mcap ja Mcap/ka\u0308ive."}, {"text_idx": "#000044", "text": "FB on ettevo\u0303tteid, mille Mcap/revenue on madal <3 ja on samas na\u0308idanud 2022 normaalset ka\u0308ibe kasvu, mis vo\u0303iks ka 2023 ja\u0308tkuda. Samas on ka pa\u0308ris palju ettevo\u0303tteid, kelle Mcap/revenue jo\u0303uaks odavale tasemele alles ma\u0308rkimisva\u0308a\u0308rse ka\u0308ibe kasvu juures."}, {"text_idx": "#000045", "text": "Milliseid ettevo\u0303tteid Madis Sina hindad allolevast listist hetkel nii odavaks, et isegi konservatiivse la\u0308henemisega vo\u0303iks u\u0308tleme sellise 5 aastase ajahorisondiga juurde osta?"}, {"text_idx": "#000047", "text": "Mitmed neist ei ole veel Q4 2022 kokku vo\u0303tnud. Kust pa\u0308rinevad numbrid?"}, {"text_idx": "#000049", "text": "Beliefil vo\u0303tsin Mcap mingi keskmise note ja share po\u0303hjal ja 2022 mu\u0308u\u0308k 2mln, mis on nad ise prognoosinud ja mis tundub reaalne. Bikeepil on novembri seisuga Revenue, (LTM,\u20ac) ning costpocketil on ko\u0303hutunde pealt detsembri ka\u0308ive pandud, et enamva\u0308hem 2022 pilt kokku saada. Minki, Lamuu ja Nudist on ko\u0303igil ka Q4 puudu ja neil ko\u0303igil kujuneb ka\u0308ive suuremaks 2022 kui on Mcap FB-s. hetkel ja\u0308tsin lihtsalt subjektiivselt need va\u0308lja. lisaks on veel Apsolon, mis on dividendiettevo\u0303te ja tegelikult ka odav, samas 2022 ka\u0308ibe kohta info puudub."}, {"text_idx": "#000050", "text": "Asjalikumas FB-s olevad ettevo\u0303tted vo\u0303iksid anda ka enda seisukoha FB teemal. kasvo\u0303i lihtsalt investoreid julgustava, et investorid on olulised ja kui FB teema veel rohkem katki kukub siis nad omaltpoolt tagavad mingi lahenduse bo\u0308rsi vms na\u0308ol.\nPisut nagu imelik et keegi neist toas olevats elevandist va\u0308lja ei tee."}, {"text_idx": "#000051", "text": "Ma arvaks et sellise signaali puhul oleks ise nii mo\u0303negi ettevo\u0303tte puhul ostulainel."}, {"text_idx": "#000052", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]